

**GRADSKO VIJEĆE *P R I J E D L O G***

KLASA:402-10/20-01/02

URBROJ:2186/18-02/1-20-2

U Ludbregu, 16. ožujka 2020. godine

Na temelju članka 41.st.5. Zakona o financiranju političkih aktivnosti i izborne promidžbe („Narodne novine“ br. 24/11, 61/11,27/13, 48/13-pročišćeni tekst, 2/14-Odluka USRH, 96/16, 70/17), članka 96. Zakona o financiranju političkih aktivnosti, izborne promidžbe i referenduma („Narodne novine“ br. 29/19, 98/19) te članka 33. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 19. sjednici održanoj 16. ožujka 2020. godine donosi

**O D L U K U**

**o obustavi isplate sredstava za redovito godišnje**

**financiranje iz proračuna Grada Ludbrega**

**za vijećnika GORANA HORVATA**

**Članak 1.**

Vijećniku Gradskoga vijeća Grada Ludbrega **GORANU HORVATU** iz Selnika, Glavna ulica 59 izabranom s Liste grupe birača **o b u s t a v lj a s e** isplata sredstava za redovito godišnje financiranje iz Proračuna Grada Ludbrega u iznosu od =106,85 kuna (slovima:stošestkunaosamdesetpetlipa) sukladno prijedlogu Državnog izbornog povjerenstva, a zbog nedostavljanja u propisanom roku godišnjih financijskih izvještaja za 2018. godinu sa sastavnim dijelovima.

**Članak 2.**

Obustava isplate sredstava iz članka 1. ove Odluke izvršiti će se prilikom isplate sredstava za redovito financiranje iz Proračuna Grada Ludbrega za 2020. godinu.

**Članak 3**.

Ova Odluka stupa na snagu osmog dana od dana objave u „Službenom vjesniku Varaždinske županije“

Predsjednik

Gradskoga vijeća

Grada Ludbrega:

Antun Šimić

**O B R A Z L O Ž E NJ E**

Člankom 30. Zakona o financiranju političkih aktivnosti i izborne promidžbe koji je bio na snazi do 24. ožujka 2019. godine bilo je propisano da su političke stranke, nezavisni zastupnici i članovi predstavničkih tijela jedinica lokalne i područne (regionalne) samouprave izabrani s liste grupe birača bili dužni sastavljati i podnositi financijske izvještaje na način koji je utvrđen propisima o vođenju računovodstva neprofitnih organizacija, neovisno o vrijednosti njihove imovine i visini ostvarenih prihoda. Financijske izvještaje za izvještajno razdoblje od 01. siječnja do 31. prosinca bili su dužni dostaviti Državnom uredu za reviziju i Državnom izbornom povjerenstvu u roku od 60 dana od dana isteka izvještajnog razdoblja.

Istim zakonom, odnosno člankom 27. st.1. bilo je propisano da Državno izborno povjerenstvo nadzire godišnje financijsko poslovanje i godišnje financijske izvještaje političkih stranaka, nezavisnih zastupnika i članova predstavničkih tijela jedinica lokalne i područne (regionalne) samouprave izabranih s liste grupe birača te provodi i druge poslove iz svoje nadležnosti. Zakonom su propisane administrativne i prekršajne sankcije.

Državno izborno povjerenstvo po provedenom nadzoru utvrdilo je da je član Gradskoga vijeća Grada Ludbrega izabran s liste grupe birača – GORAN HORVAT povrijedio čl. 30. st.2. i 3. Zakona, odnosno da nije u propisanom roku dostavio Državnom izbornom povjerenstvu godišnji financijski izvještaj za 2018. godinu sa sastavnim dijelovima. Rok za dostavu bio je 01.ožujka 2019. godine, a navedeni financijski izvještaj za 2018. godinu dostavljen je 13. ožujka 2019. godine.

Slijedom ovoga nalaza Državno izborno povjerenstvo sukladno odredbama članka 41.st.5. Zakona predlaže Gradskom vijeću Grada Ludbrega donošenje odluke o obustavi isplate sredstava za redovito godišnje financiranje iz proračuna grada Ludbrega za g. Gorana Horvata za kojeg je utvrđeno da nije postupku sukladno odredbama članka 30. Zakona.

S obzirom da je člankom 41.st.3. Zakona propisano da se iznos isplate umanjuje razmjerno vremenskom razdoblju zakašnjenja dostave, to je člankom 1. ove Odluke određeno da se obustavlja isplata iznosa od =106,85 kuna s obzirom na zakašnjenje od 13 dana i s obzirom na godišnji iznos financiranja za 2018. godinu od 3.000,00 kuna.

Člankom 2. propisuje se da će za spomenuti iznos umanjiti isplata sredstava za redovito godišnje financiranje iz Proračuna Grada Ludbrega za 2020. Godinu.

Također je važno napomenuti da je člankom 96. „novog“ Zakona o financiranju političkih aktivnosti izborne promidžbe i referenduma propisano da će se postupci koji su započeti do stupanja na snagu Zakona, a koji nisu dovršeni, dovršiti prema odredbama Zakona o financiranju političkih aktivnosti i izborne promidžbe.

Slijedom svega navedenog, a sukladno prijedlogu Državnog izbornog povjerenstva (u privitku) predlaže se Gradskome vijeću Grada Ludbrega donošenje odluke u predloženome tekstu.